Az ábra két, egymástól egy cikcakkban haladó vonallal elválasztott rejtvényt és 20 fekete négyzetet tartalmaz. A meghatározásokat – a jelzett mezőkön belül – megkeverve közöljük.
VÍZSZINTES: 1–4. sor: Április eleje! – helység Kapuvártól nem messze – zenemű megváltoztatása – helység Kisbér közelében – értékes időmérő eszköz – egyfelől – ágfanyaláb – a fatartósítás egyik módja – András Ferenc filmszatírája – győz a meccsen – a prazeodímium vegyjele. 5–9. sor: Dáridó kezdete! – hazai autóbuszmárka – század, röv. – Panama Canal ...; egykori csatornaövezet – adriai horvát üdülőhely a Velebit-csatorna partján – szigetek, röv. – világhírű szlovák szoprán énekesnő (Edita) – gyakran és szívesen jár filmszínházba – virágnév ejtésváltozatából lett női név – a túlium vegyjele – keserű anyagot tartalmazó – erkölcstan – becézett Elvira – kortárs újságíró, rádiómunkatárs (András) – szlovén autók jelzése – a Sebes-Körös bal oldali mellékfolyója Erdélyben – maskarás adománygyűjtő szokás februárban – pikáns (történet). 10–13. sor: Középkori tiroli herceg, nyugvóhelye és aranyozott szobra a stamsi apátsági templomban van – könnyűzenei irányzat, a reggae előfutára – perzsa uralkodói cím – spanyol bikaviador! – taszít – Nobel-díjas francia orvos, parazitológus, a maláriát gyógyító kininterápia kidolgozója (Charles Louis Alphonse) – híres riói stadion – ... Crkva; Fehértemplom szerb neve – földrengés sújtotta iráni város – Brazília Rio Grande do Norte államának székhelye – vége a pauzának! – légnyomásíró – több pápa neve. 
FÜGGŐLEGES: 1–7. oszlop: Község Pécstől nem messze – annyi mint, röv. – csíkos fejű éjjeli állat – a Reparatrix-apácák kongregációjához tartozó személy – Szemlér Ferenc verseskötete (1972) – finom rovátkák sora – ...-fok; földrajzi pont Bretagne nyugati csücskénél – régies szóval: isme – tengeri kikötőváros Algériában – fegyveres fölény fitogtatása – Norbertet is, Norbertát is becézik így – fél mérő! – reménybeli, latin kifejezéssel – a sémi nyelvek egyike – idegen eredetű főnévképző – Ada ...; olimpiai bajnok holland úszónő – 20. századi brit filozófus, a logikai pozitivzmus egyik elindítója (Alfred Jules). 8–14. oszlop: Gabonatábla – arab település az ősi kánaánita és filiszteus város, Ekron helyén – féljegy! – a germánium vegyjele – jeladó hangszer – hazai konzervipari márka – Ausztria határai! – a Helénával rokon női név – mulatóhely – tizenöt évet szolgált orosz űrállomás – Mauna ...; kihunyt vulkán a Hawaii-szigeteken – saját magunk kicsúfolása – egykor világhírű német cirkusz – ...-móg; zsörtölődik – minta létrehozása bolyhozott kelme felületén – sápadni kezd! – címkét ruhára simít – eperszínű. 15–21. oszlop: Szafariélmény – valamely arameus állam – becézett Etelka – ésszel felfog – ilyen kenyér a macesz – ... Figueroa; Puerto Ricó-i forradalmár – erdélyi főnemes, főkirálybíró, emlékiratíró (Péter, 1676–1752) – irodalomtörténész, kódexkutató (Sándor) – továbbá – Radiotelevisione Italiana, röv. – némán vágó! – libahang – Ústi nad ...; Elba-parti cseh város – nagy amerikai rádió- és tévétársaság – a középkor végén élt holland portréfestő (Frans) – Rehus ... György; világbajnoki ezüstérmes súlyemelő – vasúti vágány eleme – fél zsák! – citológia.